รบกวนสอบถามนะคะ ประจำเดือนลาสุดของเดือนที่เเล้วมาวันที่22กค. มีเพศสัมพันธ์ครั้งลาสุดเมื่อวันที่4สค. มีเลือดออกนิดนึงคล้ายเลือดล้างหน้าเด็กเเค่วันเดียววันที่19สค.มีอาการเหมือนคนท้อง ตั้งเเต่วันที่19สค.ก็ใช้ที่ตรวจครรภ์ตรวจทุกวันจนมาถึงวันที่22สค.ขึ้นเเค่ขรดเดียว เปลี่ยนยี่ห้อเเล้ว ก็ขึ้นเเค่ขีดเดียว อยากทราบว่า อาการที่เป็นอยู่ตอนนี้คือท้องไหม หรือเป็นอาการช่วงก่อนประจำเดือนจะมาเเน่คะ หรือเพราะมีอาการเครียดด้วยทำให้ปจดมาข้า เพราะเครียดมากจริงๆคะ มีโอกาสเป็นการตั้งครรภ์ไหมเพราะผ่านมาเกิน14วันเเล้ว รบกวนด้วยนะคะ
สวัสดีค่ะ หากประจำเดือนมาวันที่ 22 ก.ค. การมีเพศสัมพันธ์ในวันที่ 4 ส.ค. ก็จะถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ แต่หากได้ตรวจหาการตั้งครรภ์ ตั้งแต่วันที่ 19 ถึง 22 ส.ค. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นดังนั้น หากมีความเครียดมากอยู่ ก็อาจเป้นสาเหตุที่ทำให้ประจำเดือนยังไม่มาได้ แนะนำควรพยายามผ่อนคลายความเครียดลง และรอประจำเดือนต่อไปก่อน ประจำเดือนก็น่าจะมาในที่สุดค่ะ สำหรับอาการผิดปกติทางร่างกายต่างๆ นั้น อาจเป็นอาการก่อนการมีประจำเดือนมา หรือเกิดจากการมีความเครียดก็ได้ค่ะ